Huwa fatt magħruf li fil-ħajja kif tagħmel jagħmlulek… u ħafna kriminali li jkunu wettqu abbuż sesswali fuq tfal jispiċċaw proprju jitħallsu b’istess mod meta jintbagħtu l-ħabs. Madankollu każ li qed ikun irrapportat bi prominenza fil-midja Brażiljan jqanqal mistoqsijiet morali kbar dwar sa fejn jista’ jwassal il-kastig li jingħata l-aggressur. Daryell Dickson Meneses Xavier, għalliem tal-jiu-jitsu Brażiljan safa stuprat minn 20 raġel wara li allegatament qatel u stupra lit-tifel tal-eks-tfajla tiegħu ta’ sena u 11-il xahar f’Taguatinga, fil-Brażil. Skont il-midja lokali, l-inkwiet għal dan ir-raġel beda wara li l-eks-tfajla tiegħu telqitu u ħallietu ma’ binha. Ftit tas-sigħat wara huwa ċempel lit-tfajla tiegħu u qalilha li t-tifel waqa’ u kien fi stat ħażin. It-tifel ittieħed immedjatament l-isptar u miet jumejn wara. It-tobba li ma emmnux il-verżjoni tar-raġel, talbu lill-pulizija biex tinvestiga u sostnew li kien hemm xi ħaġa suspettuża f’dan il-każ għax il-feriti li kellu t-tifel ma kinux konsistenti ma’ dawk ta’ waqgħa. Qalu wkoll li seta’ seħħ abbuż sesswali fuq it-tifel.  Fil-fatt huma kkonkludew li kien hemm sinjali li tifel safa abbużat sesswalment. Ir-raġel kien arrestat immedjatament u ġie akkużat li abbuża u qatel lit-tifel, akkuża li huwa ċaħad b’mod qawwi. Wara li ttieħed il-ħabs u l-priġunieri semgħu x’kien għamel, grupp ta’ 20 raġel sabuh waħdu u stuprawh b’mod mill-aktar vjolenti fil-ħabs hekk kif jixhdu r-ritratti li ġew ippubblikati. Dan minbarra li safa attakkat ukoll brutalment. Huwa kien salvat mill-gwardjani tal-ħabs wara sigħat ta’ tortura fejn neħħewh mill-faċilità. Huwa ġie mdewwi u nżamm fis-sezzjoni tal-ħabs fl-isptar għal ġimgħat sħaħ fejn seta’ jirkupra. Madankollu r-raġel reġa’ ttieħed l-isptar wara li għal darb’oħra reġa’ safa stuprat fil-ħabs.